Hans Chr. Furulund

Hans Christian Amundsen Furulund (født 28. august 1847 i Ullensaker, død 28. desember 1924 i Aker) var en norsk gårdbruker, forretningsmann og politiker (V).

Furulund var innvalgt på Stortinget for Akershus fra 1880 til 1888. Han var også ordfører i Ullensaker fra 1882 til 1888 og igjen fra 1892 til 1893.

I 1891 ble han medeier av Ullensaker sagbruk og høvleri. Han eide Breivoll gård i Aker fra 1894, og startet Alna teglverk her i 1896. Furulund drev teglverket frem til sin død i 1924. Teglverket og gården ble revet på 1960-tallet for å gi plass til den nye Europavei 6.

Verkseier Furulunds vei på Alnabru i Oslo er oppkalt etter Hans Chr. Furulund, og fikk navnet sitt i 1971.

 Referanser 
«Aften spør for deg». Aftenposten Aften, 17. mars 2003.

 Eksterne lenker 



Kategori:Norske bønder
Kategori:Stortingsrepresentanter fra Venstre
Kategori:Stortingsrepresentanter for Akershus
Kategori:Venstre-ordførere i Akershus
Kategori:Ordførere i Ullensaker
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1886–1888
Kategori:Personer fra Ullensaker kommune